钦定古今图书集成/方舆汇编/边裔典/第031卷 > 晋
## 钦定古今图书集成/方舆汇编/边裔典/第031卷 > 晋

### 武帝泰始九年秋七月鲜卑寇广甯杀略五千人

按：《晋书武帝本纪》云云。

### 咸宁元年夏六月鲜卑力微遣子来献西域戊己校尉马循讨叛鲜卑破之斩其渠帅

按：《晋书武帝本纪》云云。

咸宁二年秋七月鲜卑阿罗多等寇边西域戊己校
尉马循讨之斩首四千馀级获生九千馀人，于是来
降。

按：《晋书武帝本纪》云云。

咸宁三年春正月，使征北大将军卫瓘讨鲜卑力微。
是岁，鲜卑帅种人部落内附。

按：《晋书武帝本纪》云云。

### 太康二年冬十月鲜卑慕容廆寇昌黎十一月鲜卑寇辽西平州刺史鲜于婴讨破之

按《晋书·武帝本纪》云云。按《慕容廆载记》，“慕容廆，昌
黎棘城鲜卑人也。祖木延，左贤王。父涉归，以全柳城
之功，进拜鲜卑单于。涉归死，其弟耐篡位，将谋杀廆，
廆亡，潜以避祸，后国人杀耐，迎廆立之。初，涉归有憾
于宇文鲜卑，廆将修先君之怨，表请讨之，武帝弗许。
廆怒，入寇辽西，杀略甚众。帝遣幽州诸军讨廆，战于
肥”如，廆众大败。自后复掠昌黎，每岁不绝。

太康三年三月安北将军严询败鲜卑慕容廆于昌
黎杀伤数万人。

按：《晋书武帝本纪》云云。

太康七年夏五月，《鲜卑慕容廆》寇辽东。

按：《晋书武帝本纪》云云。

太康十年五月鲜卑慕容廆来降。

按：《晋书武帝本纪》云云。

====惠帝太安二年封鲜卑段勿尘为辽西公====按：《晋书惠帝本纪》云云。

### 元帝太兴二年十二月鲜卑慕容廆袭辽东东夷校尉平州刺史崔毖奔高句丽

按《晋书元帝本纪》云云。按《晋书慕容廆载记》：时平
州刺史东夷校尉崔毖，自以为南州士望，意存怀集，
而流亡者莫有赴之。毖意廆拘留，乃阴结高句丽及
宇文段国等，谋灭廆以分其地。太兴二年，三国伐廆，
廆曰：‘彼信崔毖虚说，邀一时之利，乌合而来耳。既无
统一，莫相归伏。吾今破之必矣。然彼军初合，其锋甚
锐，幸我速战，若逆击之，落其计矣。靖以待之，必怀疑
贰，迭相猜防。一则疑吾与毖谲而覆之，二则自疑三
国之中与吾有韩、魏之谋者。待其人情沮惑，然后取
之，必矣’。”于是三国攻棘城，廆闭门不战，遣使送牛酒
以犒宇文，大言于众曰：崔毖昨有使至。”于是二国果
疑宇文同于廆也，引兵而归。宇文悉《独官曰：“二国虽
归，吾当独兼其国，何用人为！尽众逼城，连营三十里。
廆简锐士配皝，推锋于前。翰领精骑为奇兵，从傍出，
直冲其营。廆方阵而进，悉独官自恃其众，不设备，见
廆军之至，方率兵距之。前锋始交，翰已入其营，纵火
焚之，其众皆震扰不知所为，遂大败，悉独官仅以身
免。尽俘其众于其营。候获皇帝玉玺三纽，遣长史裴
嶷送于建邺。崔毖惧廆之仇己也，使兄子焘伪贺廆。
会三国使亦至，请和，曰：“非我本意也，崔平州教我耳。
廆将焘示以攻围之处，临之以兵，曰：“汝叔父教三国
灭我，何以诈来贺我乎？”焘惧，首服。廆乃遣焘归，说毖
曰：“降者上策，走者下策也。”以兵随之。毖与数十骑弃
家室奔于〈高句丽〉》，廆悉降其众，徙焘及高瞻等于棘
城，待以宾礼。

太兴四年春二月，鲜卑末波奉送皇帝信玺。十二月，
以慕容廆为持节、都督《幽平二州》东夷诸军事、平州
牧，封辽东郡公。

按《晋书。元帝本纪》云云。按《慕容廆载记》：“帝遣使者
拜廆监平州诸军事、安北将军、平州刺史，增邑二千
户，寻加使持节都督幽州东夷诸军事、车骑将军、平
州牧，进封辽东郡公，邑一万户，常侍单于并如故。丹
书铁券，承制海东，命备官司，置平州守宰。”

### 康帝建元二年二月慕容皝及鲜卑帅宇文归战于昌黎归众大败奔于漠北

按：《晋书康帝本纪》云云。

### 穆帝永和七年春正月辛丑鲜卑段龛以青州来降二月戊寅以段龛为镇北将军封齐公

按：《晋书穆帝本纪》云云。〈此后鲜卑统归于慕容氏遂为前燕后燕等国详于载记〉